Ondersoek na twee sterf tydens betoging oor waterFoto: @bemol79/Twitter Moses Dlamini, woordvoerder van Opod, sê twee mense is tydens die betoging beseer en is tans in die hospitaal. Inwoners het betoog oor hulle glo drie maande laas skoon drinkwater gehad het. Die betogers het ŉ pad met brandende bande versper en die polisie is ontbied om die betoging te monitor. Dlamini sê ŉ onderonsie het glo tussen die polisie en betogers uitgebreek. “Die presiese omstandighede word ondersoek. ŉ Moordsaak is geopen.” Volgens berigte het die polisie skerp ammunisie, rubberkoeëls en traangas gebruik. Daar sal Dinsdag ŉ nadoodse ondersoek gedoen word van die oorledenes.